ANUNCIO APROBACIÓN DEFINITIVA REGULAMENTO DE VENDA AMBULANTE
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 28/01/2015)

Visto que con data de 20 de novembro de 2014 o Pleno da Corporación do Concello de Ponte Caldelas acordou aprobar inicialmente a Modificación do Regulamento de Venda Ambulante do Concello de Ponte Caldelas, e visto que durante o período de exposición pública non foi presentada reclamación nin suxerencia algunha, de conformidade co previsto no artigo 49 da Lei 7/85, de 2 de abril, Reguladora das Bases de Réxime Local, enténdese definitivamente aprobado o Regulamento de Venda Ambulante do Concello de Ponte Caldelas, procedendo súa publicación segundo o disposto no artigo 70 da Lei 7/85 de 2 de abril, Reguladora de Bases de Réxime Local. O presente Regulamento entrará en vigor unha vez publicado o seu texto íntegro no Boletín Oficial da Provincia de Pontevedra, e transcorrido o prazo de quince días previsto nos artigos 70.2 e 65.2 da Lei 7/1985, de 2 de abril, Reguladora de Bases de Réxime Local. Contra o acordo de aprobación definitiva, que pon fin á vía administrativa, poderase interpoñer recurso potestativo de reposición perante o Pleno da Corporación, no prazo de UN MES contado a partir do día seguinte ao da publicación do mesmo, de acordo co disposto nos artigos 116 e 117 da Lei 30/1992 de RXAP e PAC, ou ben impugnalo directamente mediante recurso contencioso administrativo ante o Xulgado do Contencioso Administrativo no prazo de DOUS MESES a contar desde o día seguinte ao da súa publicación, de conformidade co previsto na Lei 29/1998 da XCA.1.—O presente Regulamento ten por obxecto a regulación do exercicio da venda ambulante no termo municipal de Ponte Caldelas.2.—Considérase venda ambulante ou non sedentaria a exercida fóra de establecemento comercial permanente, de forma habitual, ocasional, periódica ou continuada, na vía pública, perímetros e lugares debidamente autorizados, mediante instalacións comerciais desmontables ou transportables, incluíndo os camións-tenda. Queda por tanto prohibida, no termo municipal de Ponte Caldelas, a venda ambulante que non se axuste ao recollido no presente Regulamento.3.—Modalidades de venda. En tódolos casos a venda ambulante que poden ser autorizadas no Termo municipal do Concello efectuarase a través dalgunha das seguintes modalidades: • Venda ambulante en mercados periódicos: aquela autorizada nos mercados situados en poboación, en lugares e espazos determinados, cunha periodicidade habitual establecida. Dentro deste epígrafe están encadradas, entre outras, as realizadas en feiras populares, en mercados de postos e en rastros. • Venda ambulante en postos desmontables instalados na vía pública: aquela autorizada para un número de postos, situacións e períodos determinados. • Venda ambulante en mercados ocasionais: aquela autorizada en mercados esporádicos, que teñan lugar con motivo de feiras, festas ou acontecementos populares. • Venda ambulante mediante camións ou vehículos tenda: aquela autorizada nos citados medios e en zonas ou lugares determinados. Queda prohibida a venda deste tipo no casco urbano da vila de Ponte Caldelas. Así mesmo este tipo de vehículos contará con as modificacións estruturais e instalación dos elementos oportunos que por mor da tipoloxía dos artigos a vender sexan esixidas pola normativa sectorial de aplicación, para a conservación e/ou transporte dos mesmos.4.—Suxeitos da venda. A venda ambulante poderá ser exercida por toda persoa física ou xurídica legalmente constituída que reúna os requisitos establecidos no presente Regulamento e demais normativa que fose de aplicación.5.—A venda ambulante rexerase, ademais do disposto no presente Regulamento, polo establecido no Decreto da Consellería de Industria e Comercio 194/2001, do 26 de xullo, de ordenación da venda ambulante, modificado polo Decreto 171/2002, do 25 de abril, na Lei 13/2010, do 17 de decembro, do comercio interior de Galicia, e polas normas sectoriais reguladoras da venda e comercialización de cada produto en concreto, en especial os regulamentos técnico sanitarios aplicables á produción e comercialización dos mesmos.1.—Para o exercicio da venda ambulante será indispensable dispoñer da autorización para a instalación e utilización dos postos para a finalidade que se lles asigne e cos límites contidos que se fixen na mesma e neste Regulamento.2.—O exercicio de calquera actividade ou comercio na vía pública sen autorización municipal, ou sen axustarse a ela, e unha vez feito o requirimento verbal pola Policía Local, dará lugar á retirada inmediata das instalacións, elementos e xéneros neles situados, e presumirase que tal autorización non existe de non presentala no momento de ser esixida polos axentes municipais.1.—A autorización para o exercicio da venda ambulante ou non sedentaria terá unha duración limitada. O Concello fixará a duración da autorización para o exercicio da venda ambulante ou non sedentaria, que será por un período de vixencia dun ano, renovables conforme o procedemento establecido no artigo 11 da presente Ordenanza.2.—As autorizacións son persoais e intransferibles polo que o seu titular virá obrigado a exercer personalmente a actividad, sen poder traspasala, enaxenala ou dispoñer de outro modo das mesmas. Non obstante neste carácter intransferible da autorización se poderán contemplar as excepcións previstas no artigo 11.4 da presente Ordenanza.3.—A autorización debe definir, o menos, o prazo de validez, os datos identificativos do titular, o lugar ou lugares en que poida exercerse a actividade, os horarios e datas nas que se poidan levar a cabo así como os productos autorizados para a venda.4.—O comerciante deberá ter exposta para o público e para as autoridades que realicen actuacións inspectoras, en forma facilmente visible: a) A autorización municipal. b) Unha dirección para a recepción das posibles reclamacións durante o exercicio da actividade. Así mesmo no caso de venda ambulante mediante camións ou vehículos tenda de postos desmontables cubertos, a identificación e o domicilio do comerciante deberá figurar nas portas ou bandas laterais de aqueles, ben sexan impresos directamente ou mediante carteis adheridos e, coas dimensións e caracteres necesarios para que resulten perfectamente visibles para o público. Son órganos competentes o Pleno da Corporación e a Alcaldía ou Concellería Delegada. Corresponderá ó Pleno: • A modificación ou derrogación deste Regulamento e a interpretación deste, co cumprimento dos requisitos e trámites legais establecidos. Será competencia da alcaldía, que poderá exercer por si ou mediante delegación de funcións: • A inspección do cumprimento das autorizacións. • A fixación do lugar ou lugares destinados ao mercado ambulante, así como a redución ou ampliación do número de puntos de venda, e incluso a súa total supresión, sen que por elo de lugar a indemnización algunha. • A execución do previsto neste Regulamento e nos acordos do Pleno. • O outorgamento de autorizacións para a utilización dos postos. • Alterar os lugares de venda de forma provisional por razóns de interese público. • Todas aquelas atribucións que non figuren sinaladas ó Pleno.1.—O Concello establece como zonas para o exercicio da venda ambulante, nas súas modalidades de venda ambulante en mercados periódicos e venda ambulante en mercados ocasionais, a Alameda de Ponte Caldelas, e o espazo delimitado polas Rúas Emigrante, Rúa Marín, Praza de España e Avenida de Vigo, Chán da Barcía., Praza do Bispo. Fóra do recinto destinado á venda ambulante non se permitirá a mesma, agás naqueles supostos que, de forma temporal e provisional, acorde conceder a Alcaldía ou Concellería Delegada, que o fará en cada caso de forma discrecional. A venda ambulante neste espazo, na súa modalidade de venda ambulante en mercados periódicos, só poderá realizarse os días 5 e 20 de cada mes, incluso os que coincidan con días festivos.2.—A venda ambulante en postos desmontables instalados na vía pública, poderá exercerse nos lugares e por un número de postos fixados na autorización e por o período concreto para o que fose solicitado e autorizado.3.—A venda ambulante mediante camións ou vehículos tenda, se poderá levar a cabo nos lugares solicitados, e nos que fose debidamente autorizado. Queda prohibida a venda deste tipo no casco urbano da vila de Ponte Caldelas.4.—Se en calquera intre o Concello decidira o traslado a un novo emprazamento ou datas do mercado ambulante, non terán dereito os titulares dos postos a esixir indemnización algunha polo cambio.1.—A venda realizarase en postos ou instalacións desmontables, ou en vehículos-tenda, que ofrezan as condicións de seguridade e hixiene esixidas pola normativa específica vixente, e non se poderán situar en accesos a lugares comerciais ou industriais, aos seus escaparates ou exposicións ou a edificios de uso público, debendo respectar a densidade de tránsito e circulación, as condicións para garantir a adecuada sanidade e hixiene e o interese das persoas consumidoras. Queda prohibida a exposición de mercadorías no chan, excepto os mobles, maquinaria agrícola, plantas ou calquera outro elemento que pola súa natureza poida ser autorizado pola Alcaldía ou Concellería Delegada.2.—Medida dos postos: a medida dos postos ou camións-tenda deberá de asimilarse ou axustarse á recollida na Ordenanza Reguladora por Instalación de Postos, Casetas de Venda e Camións-Tenda situados en terreo de uso municipal.3.—A mercadoría deberá estar sempre dentro da superficie do posto, quedando terminantemente prohibido o acopio da mesma en envases ou embalaxes fóra do posto.4.—Os postos que expendan artigos de peso ou medida, deberán dispor dos instrumentos necesarios para pesar ou medir os produtos.5.—A venda de produtos perecedoiros adecuarase en todo momento as condicións e esixencias hixiénico-sanitarias vixentes así como as autorizacións e carnés que pola natureza dos mesmos sexan esixibles.6.—Non poderán ser en ningún caso obxecto da venda os bens ou os produtos cuxa propia normativa o prohiba e aqueloutros que, por razón da súa presentación ou outros motivos non cumpran a normativa técnico-sanitaria e de seguranza.7.—O horario establecido para a realización da venda ambulante será dende as 08:00 e ata as 14:00 horas, no que se procederá á súa retirada. A montaxe dos postos deberá de efectuarse entre as 08:00 e as 09:30 horas, quedando prohibida a entrada de calquera vehículo no recinto do mercado a partir desta hora salvo días de temporal ou forza maior. Unha vez realizada a descarga de mercadorías ningún vehículo poderá permanecer no interior do recinto salvo os vehículos-tenda. Poderán entrar nel a partir das 13:30 horas para desmontar. A venda ambulante en mercados periódicos deberá respetar este horario e soamente se poderá realizar os días 5 e 20 de cada mes, de conformidade con o disposto no artigo 5 deste Regulamento.8.—O Concello poderá impor as condicións de ornato e estética que considere oportunas ós postos instalados no mercadiño. No relativo á venda deste tipo de produtos estarase ó disposto no Decreto 125/2014, do 4 de setembro, polo que se regula en Galicia a venda directa dos produtos primarios desde as explotacións á persoa consumidora final.1.—En consonancia co establecido no Artigo 3 da referida norma establécense as seguintes definicións: a) Produto primario: produto procedente da produción primaria da terra e da gandaría, excluída a caza, don destino á alimentación humana, e incluídos os cogomelos silvestres. b) Venda directa: a venda ou calquera forma de transferencia, xa sexa a título oneroso ou gratuíto, realizada directamente polo/a produtor/a á persoa consumidora final ou a un establecemento de venda polo miúdo para o abastecemento ao/á consumidor final. A venda directa á persoa consumidora final poderá efectuarse in situ ou en mercados. c) Venda en mercado: venda directa que se realiza nun lugar público destinado permanentemente ou en días sinalados para vender, comprar ou permutar bens ou servizos.2.—Segundo o establecido no artigo 4 do Decreto 125/2014 a venda en mercados levarase a cabo directamente polas persoas produtoras da explotación, parentes en primeiro grao que colaboran na actividade agraria ou empregados da explotación.3.—Para poder levar a cabo este tipo de venda directa os produtos primarios obxecto de venda deberán de proceder de explotacións inscritas no Rexistro de Explotacións Agrarias de Galicia (Reaga), así como ter comunicado á consellería competente por razón da materia a súa intención de acollerse a este réxime, para a súa inscrición de oficio na sección de explotacións acollidas ao réxime de venda directa (SEVEDI). 4.—As persoas titulares das autorizacións serán responsables da seguridade e inocuidade dos produtos que producen e teñen que cumprir as normativas que afecten á súa actividade.5.—Poderanse vender, de acordo co establecido no Decreto 125/2014, os seguintes produtos: a) Mel, pole, própole, xalea real. b) Ovos. c) Froitas e froitos silvestres. d) Legumes e hortalizas. e) Cogomelos, nas condicións establecidas no Real Decreto 30/2009, do 16 de xaneiro, polo que se establecen as condicións sanitarias para a comercialización de cogomelos para uso alimentario. f) Cereais. Asimesmo deberanse de respectar as cantidades máximas de produto a vender recollidos no Anexo II de dita norma.6.—Os produtos presentaranse á venda consente as prescricións establecidas no Real Decreto 1334/1999, do 31 de xullo, polo que se aproba a norma xeral de etiquetaxe, presentación e publicidade dos produtos alimenticios, e demais normas que sexan aplicables en cada caso á comercialización do produto. De acordo co citado real decreto, entenderase por etiquetaxe as mencións, indicacións, marcas de fábrica ou comerciais, debuxos ou signos relacionados cun produto alimenticio que figuren en calquera envase, documento, rótulo, etiqueta, faixa ou colariño que acompañen ou se refiran ao dito produto alimentario. En particular, no relativo aos datos da persoa responsable do produto, figurarán o nome da persoa titular da explotación, o número do Reaga e o enderezo da explotación. No caso de transaccións efectuadas con establecementos de venda polo miúdo á persoa consumidora final, a etiquetaxe poderá consistir no documento comercial en que figure a información preceptiva.7.—As mencións na etiquetaxe á procedencia galega dos produtos vendidos axustarase ás prescricións do Decreto 124/2010, do 15 de xullo, polo que se regulan as mencións relativas á orixe ou procedencia galega na etiquetaxe, presentación e publicidade dos produtos alimentarios.8.— Ao respecto do réxime sancionador estarase o disposto no Decreto 125/2014, do 4 de setembro, polo que se regula en Galicia a venda directa dos produtos primarios desde as explotacións á persoa consumidora final.1.—Para o exercicio da venda ambulante será requisito previo estar provisto da correspondente autorización municipal, que poderá revogarse polo Concello polo incumprimento dos requisitos esixidos na ordenanza reguladora e nas normativas aplicables ó respecto.2.—O Concello proverá a cada comerciante, vendedor ambulante dunha tarxeta de identificación. Esta será confeccionada polo Concello e conterá os datos regulamentariamente esixidos para o exercicio da venda ambulante. Será obrigatorio en cada posto ter a tarxeta á vista do público. Esta tarxeta poderá ser esixida á entrada do recinto, podendo prohibirse a colocación do posto cando se careza dela.3.—A autorización revogarase, sen indemnización nin compensación ningunha, nos seguintes casos: a) Venda de produtos non autorizados. b) Discusión ou altercado con outros vendedores ou consumidores con perturbación da orde cidadá. c) Ofensas de palabra ou de obra ás persoas que leven a cabo as tarefas de inspección ou control. d) Reincidencia na ocupación dunha superficie superior a asignada. e) Reincidencia na ocupación dun posto distinto ó asignado. f) A non ocupación do posto asignado durante un período continuado de catro meses ou oito feiras sen causa que o xustifique. g) Non manter limpo o espazo asignado de xeito reincidente. h) Non satisfacer o importe da Taxa anualmente. Debido o número limitado de autorizacións que se poden outorgar a vista do espazo onde se pode desenvolver esta actividade de venda ambulante, espazo delimitado no artigo 5 desta Ordenanza, concederanse tantas autorizacións como postos haxa na superficie destinada ó exercicio da venda ambulante quedando supeditada ó número de metros dispoñibles en tales espazos e as dimensións máximas dos postos reflectidas no Artigo 6.2 deste Regulamento. a) Titulares de licenza municipal.—os postos, previamente delimitados e sinalizados, adxudicaranse ós/as titulares da licenza municipal tendo en conta os seguintes criterios: - Pola maior antigüidade na ocupación reiterada e efectiva dun espazo determinado no municipio de Ponte Caldelas. - Agrupación por zonas dos artigos de venda do mesmo ramo de actividade. - Nos supostos de empate entre os solicitantes, procederase a favor do vendedora máis antigo. De ter a mesma antigüidade, mediante sorteo. b) Solicitantes que non posúen licenza municipal.—no caso de novas solicitudes nas que non se poidan aplicar os criterios anteriores resolverase mediante sorteo.1.—As autorizacións para o exercicio da venda ambulante outorgaranse pola Alcaldía ou Concellería delegada ás persoas ou empresas que reúnan, como mínimo, os seguintes requisitos: a) Estar dado de alta no réxime correspondente da Seguridade Social e, de ser o caso, no imposto de actividades económicas. b) Cumprir cos requisitos das regulamentacións de cada tipo de produtos. c) Estar en posesión, de ser o caso, do certificado acreditativo de ter recibido formación en materia de manipulación de alimentos. d) Satisfacer as taxas e os tributos fixados na correspondente ordenanza municipal. e) Dispoñer dos permisos de residencia e de traballo que, en cada caso, sexan esixibles, de tratarse de persoas estranxeiras. f) As persoas xurídicas deberán de acreditar os seguintes extremos: o CIF, a acta de constitución, os estatutos e a escritura de poder outorgada á persoa que asina a solicitude de autorización en representación da empresa. g) Dispoñer de seguro de Responsabilidade Civil.2.—As solicitudes presentaranse en modelo normalizado aprobado polo Concello, no que constarán os seguintes datos: a) Nome e apelidos, domicilio aos efectos de notificación cando non coincida co habitual, número do Documento Nacional de Identidade (D. N. I.) e letra de Identificación Fiscal (N. I. F.), ou pasaporte en vigor, no seu caso. Os mesmos datos faranse constar cando a solicitude sexa formulada por representante autorizado. b) As persoas xurídicas deberán acreditar os seguintes extremos presentando copia cotexada dos mesmos: o CIF, a acta de constitución, os estatutos e a escritura de poder outorgada á persoa que asina a solicitude de autorización en representación da empresa. c) Nome, apelidos, fotocopia do DNI da persoa que, no seu caso, actuaría como suplente nos supostos contemplados no presente Regulamento. d) Emprazamento no que se pretende exercer a actividade. e) Mercancías ou artigos que pretende sexan obxecto da venda. f) Dimensións dos espazo de ocupación que pretende, indicando a estes efectos se a venda se realizará en posto desmontable ou dende vehículo ou furgón. g) No caso de que a autorización sexa solicitada por persoa xurídica, esta fará constar na solicitude a persoa física que vai exercitar a actividade, sinalando os datos establecidos no apartado a), ademais de ter que presentar a documentación que xustifique a relación contractual (contrato de traballo e TC2). h) Compromiso expreso de que a persoa que vai exercer directamente a actividade será o titular da autorización, actuando exclusivamente por conta e en nome propio, así como a declaración expresa de coñecer e cumprir as normas ás que debe axustarse a actividade no caso de ser autorizada. i) Se a autorización afecta á venda de produtos alimenticios, deberá acompañar fotocopia do carné de manipulador de alimentos en vigor. j) Dúas fotografías orixinais actuais do solicitante tamaño carné. k) Declaración xurada de reunir todos os requisitos esixidos pola normativa reguladora dos produtos obxecto da venda e non realizar actividade de produtos prohibidos. l) Declaración expresa na que o solicitante manifeste coñecer as normas ás que debe axustarse a súa actividade e o seu compromiso a observalas. m) Fotocopia cotexada do DNI ou pasaporte e, no seu caso, documento acreditativo de estar en posesión dos correspondentes permisos de residencia e de traballo; ou se procede de países comunitarios, da tarxeta de residencia ou número de inscrición no rexistro xeral de estranxeiros. n) Fotocopia cotexada da póliza de Seguro de Responsabilidade Civil e do recibo de pago que acredite a vixencia do mesmo. o) Xustificante de ingreso nas arcas municipais do correspondente prezo publico fixado na ordenanza correspondente. p) No caso de que se queira exercer a venda na súa modalidade de vehículos tenda deberán de presentar documentación acreditativa de que o mesmo conta coas modificacións estruturais e instalación dos elementos oportunos que por mor da tipoloxía dos artigos a vender sexan esixidas pola normativa sectorial de aplicación, para a conservación e/ou transporte dos mesmos. q) No caso de venda directa dos produtos primarios desde as explotacións á persoa consumidora final deberán de presentar documentación acreditativa de ter levado a cabo a inscrición no Rexistro de Explotacións Agrarias de Galicia (Reaga), así como de ter comunicado á consellería competente por razón da materia a súa intención de acollerse a este réxime, para a súa inscrición de oficio na sección de explotacións acollidas ó réxime de venda directa (SEVEDI). As persoas físicas poderán solicitar un máximo de dous postos e no caso das Cooperativas poderán solicitar un máximo de dez postos para os cooperativistas que queiran exercer a actividade, co motivo de diversificar a oferta.1.—O prazo para a presentación da documentación correspondente á renovación será dende o 15 de setembro ata o 1 de decembro do ano anterior á súa vixencia. Transcorrido o devandito prazo sen que se presentara a nova documentación, entenderase sen efecto a autorización e sen dereito a indemnización ou compensación de ningunha clase.2.—Os aspirantes deben de reunir os requisitos recollidos no artigo 10.3.—A adxudicación farase por resolución da Alcaldía ou Concellería Delegada. As novas solicitudes resolveranse respectando os prazos legalmente establecidos. De presrentarse mais solicitudes que número de autorizacións dispoñibles se concederán as mesmas en función dos criteios fixados no artigo 9 desta Ordenanza.4.—De acordo co establecido no Artigo 76.2 da Lei 13/2010 do 17 de decembro, do Comercio Interior de Galicia as licenzas serán transmisibles a outras persoas que cumpran os requisitos establecidos no Artigo 11 do Regulamento Municipal da Venda Ambulante no Concello de Ponte Caldelas, logo da preceptiva comunicación a dita administración local. A transmisión dunha autorización non afectará ó seu período de vixencia, que se manterá polo tempo que reste ata a finalización do prazo de duración.1.—Dereitos.— a) Ocupar o posto da venda para o que estean autorizados nos lugares, datas e horarios neste Regulamento sinalados. b) Presentar as reclamacións e suxestións para o mellor funcionamento do mercado. c) O exercicio da venda ambulante nos lugares, datas e horarios neste Regulamento sinalados.2.—Obrigas.— a) Cumprir os requisitos recollidos no Artigo 11 durante o período que dure a autorización. b) Observar as normas sanitarias que establezan as disposicións vixentes así como as referentes ás pesas, medidas e as de disciplina de mercado ou comercialización. c) Manter as instalacións, postos e demais elementos da venda nas debidas condicións de seguridade, hixiene, conservación e limpeza. Ao remate da xornada comercial deberán recoller tódolos desperdicios e embalaxes, debidamente separados e depositados nos contedores de lixo correspondentes. d) Ter expostos os seus datos de identificación de modo que resulten facilmente visibles para o público, así como o documento no que conste a correspondente autorización municipal. Os titulares da autorización ou as persoas habilitadas deberán exhibir ante os axentes da Policía Local a referida tarxeta de identificación cando se lle solicite, así como os xustificantes do cumprimento das condicións para o mantemento da autorización. e) Efectuar o pagamento da taxa no prazo voluntario que para o exercicio se estableza pola Alcaldía ou Concellería Delegada. f) Manter aberto ó público o posto debidamente atendido e abastecido. g) Manter en bo estado de conservación as instalacións do posto. h) Os titulares dos postos serán responsables da reparación dos desperfectos que se poidan ocasionar no pavimento, arborado, iluminación e mobiliario urbano. i) Os prezos das mercadorías deberán estar en lugar visible, e deberán ter a disposición dos axentes inspectores as facturas de compra dos produtos obxecto do comercio, e follas de reclamación a disposición dos consumidores. j) Acatar as ordes que estableza o Concello para o bo funcionamento do mercado. ARTIGO 15: Da extinción das Autorizacións. As autorizacións extinguiranse pola expiración do seu prazo e polas causas de revogación sinaladas no Artigo 8.3. Constitúen infraccións as condutas tipificadas no presente Artigo. O incumprimento das normas establecidas no presente Regulamento, así como as determinadas na normativa reguladora da defensa dos consumidores u usuarios e demais normativas de aplicación dará lugar á incoación do correspondente procedemento sancionador. As faltas calificaranse en leves, graves e moi graves.1.—Serán faltas leves. a) Producir ruídos, berros ou música que incumpra a ordenanza de ruídos e vibracións municipal. b) A falta de limpeza das instalacións e a zona circundante inmediata á mesma. c) Aumentar a superficie do posto con máis metros autorizados, ou non gardar a distancia establecida entre postos. d) Non deixar limpo ou recollido o lugar onde estivo instalado.2.—Serán faltas graves. a) A reiteración por dúas veces en faltas leves no perío de tres meses. b) Non cumprir as normas de seguridade das instalacións e elementos das mesmas. c) A venda de produtos distintos dos autorizados na licenza. d) A instalación do posto en lugar distinto do autorizado. e) Non acreditar mediante factura ou autorización correspondente a procedencia da mercadoría. f) A desobediencia a atender as normas de orde da Policía Local.3.—Serán faltas moi graves. a) A reiteración por dúas veces en faltas graves, no período de seis meses. b) O incumprimento das disposicións sanitarias aplicables ás instalacións ou produtos que se vendan. c) O exercicio da actividade por persoa distinta á autorizada. d) A instalación de postos sen a debida autorización. e) A venda de produtos non autorizados. f) Non cumprir con calquera dos requistos imprescindibles para o exercicio da venda ambulante segundo o recollido na Lei 13/2010, do 17 de decembro, do comercio interior de Galicia e recollidos no Artigo 9 do presente Regulamento. g) A venda de produtos en mal estado. h) No aboar o prezo marcado pola Ordenanza fiscal municipal. a) Por faltas leves: multas de 30 a 750 euros. b) Por faltas graves: - Multas de 751 a 1500 euros. - Suspensión cautelar ou temporal da autorización. c) Por faltas moi graves: - Multas de 1501 a 3000 euros. - Revogación da autorización, podendo chegar ao comiso da mercadoría nos casos de venda de produtos non autorizados e nos casos legalmente establecidos. Corresponde á Alcaldía ou Concellería Delegada a imposición das multas. Para a determinación das infraccións e imposición das sancións previstas neste Regulamento será de aplicación o procedemento administrativo sancionador regulado polo Real Decreto 1398/1993, de 4 de agosto, polo que se aproba o Regulamento do procedemento para o exercicio da postestade sancionadora con carácter xeral; a lei 30/1992 de 26 de novembro, reguladora do Réxime Xurídico das Administracións Públicas e Procedemento Administrativo Común, e demais normas concordantes. Ponte Caldelas, 20 de xaneiro de 2015.—O Alcalde, Perfecto Rodríguez Muiños.